Document ID: /roh_data/filtered/fineweb-2-filterrobots_roh.jsonl.gz/44794

Capità è quai a Philipp Stöckli dad SRF. El è vegnì testà positiv gia tar l’arrivada sin la plazza aviatica a Peking. Dal hotel è el lura vegnì transportà cun ambulanza en in hotel d’isolaziun. Là ha el passentà 11 dis. La chombra ha el sulet dastgà bandunar per deponer ses rument avant stanza. Grazia l’internet ha Stöckli almain pudì persequitar il program dad SRF ed uschia dar di per di in feedback sin la lavur da ses collegas.
Suenter che Beat Feuz ha gudagnà aur olimpic en la cursa rapida han ils collegas da SRF tramess a Philipp Stöckli ina buna buttiglia vin. Uschia ha el almain pudì festivar in zic questa emprima medaglia dad aur per la Svizra a quels gieus olimpics a Peking.